ตลาดหลักทรัพย์ฯ โชว์ศักยภาพตลาดทุนไทยแก่ผู้ลงทุนจีน
นายภากร ปีตธวัชชัย กรรมการและผู้จัดการ ตลาดหลักทรัพย์แห่งประเทศไทย พร้อมผู้บริหารตลาดหลักทรัพย์แห่งประเทศไทย บริษัทหลักทรัพย์ และบริษัทจดทะเบียน ร่วมให้ข้อมูลพัฒนาการ ศักยภาพของตลาดทุนไทย และความแข็งแกร่งในการดำเนินธุรกิจของบริษัทจดทะเบียนในงานสัมมนา&ldquo;Thailand-China Capital Market Cooperation Seminar&rdquo; ครั้งที่สอง ซึ่งจัดร่วมกับ ตลาดหลักทรัพย์เซินเจิ้น ประเทศจีน โดยมีผู้ลงทุนสถาบันจีนร่วมรับฟังกว่า 120 ราย
6 พ.ย. 2562

นายภากร ปีตธวัชชัย กรรมการและผู้จัดการ ตลาดหลักทรัพย์แห่งประเทศไทย พร้อมผู้บริหารตลาดหลักทรัพย์แห่งประเทศไทย บริษัทหลักทรัพย์ และบริษัทจดทะเบียน ร่วมให้ข้อมูลพัฒนาการ ศักยภาพของตลาดทุนไทย และความแข็งแกร่งในการดำเนินธุรกิจของบริษัทจดทะเบียนในงานสัมมนา“Thailand-China Capital Market Cooperation Seminar” ครั้งที่สอง ซึ่งจัดร่วมกับ ตลาดหลักทรัพย์เซินเจิ้น ประเทศจีน โดยมีผู้ลงทุนสถาบันจีนร่วมรับฟังกว่า 120 ราย
ทั้งนี้ ตลาดหลักทรัพย์ฯ ได้ลงนามบันทึกข้อตกลงความร่วมมือ (MOU) กับตลาดหลักทรัพย์เซินเจิ้น เพื่อขยายโอกาสให้หลักทรัพย์ไทยและจีนเป็นที่รู้จักเพิ่มมากขึ้น พร้อมเปิดโอกาสการเชื่อมโยงทั้งสองตลาดเมื่อกลางปี 2562